***Diablo*** er et action-rollespill utviklet og utgitt av Blizzard Entertainment til PC og Macintosh i 1996. Det er det første spillet i *Diablo*-serien.

Spillets gang
-------------

I *Diablo* styrer spilleren en figur rundt i en underjordisk verden med fiendtlige skjeletter, demoner og andre monstre. Spilleren skal også plukke forskjellige skatter og saker, som spilleren kan bruke selv eller selge for å kjøpe annet utstyr. Spillopplevelsen er inspirert av eldre roguelike-spillene fra 1980-årene.

Spilleren befinner seg ofte i Tristram, en dyster by som har en katedral bygd over et munkekloster. Spillerens oppgave er å utforske labyrinten under katedralen og beseire demonen Diablo. Spillets fortelling er en inspirert av «kampen mellom himmel og helvete», der byen er senter for kampen.[][*bør utdypes*]

### Spillerfigur

Spillet bygger på et system med figurklasser, der hver klasse har spesielle egenskaper. *Diablo* har følgende klasser:

* «Warrior», som er skapt for nærkamp, og som er kjent for sin styrke.
* «Rogue», som er skapt for skarpskyting, men kan fungere med flere våpen og egenskaper.
* «Sorcerer», en magiker som mangler fysisk styrke, men som kan lære sterkere magi enn de andre klassene.

Spillerfigurklassen «monk» ble lagt til med utvidelsespakken *Diablo: Hellfire*, som er en klasse som også egner seg til nærkamp. To andre klasser, «bard» og «barbarian», er uferdige klasser som spilleren kan få tilgang til ved bruk av juksekoder i *Diablo: Hellfire*.

Ettersom spilleren beseirer monstre, mottas *erfaringspoeng* (engelsk: *experience points*) som kan brukes til å forsterke figurens evner og egenskaper. Karakterens *nivå* (engelsk: *level*) stiger i samsvar med erfaringspoengene, der høyeste nivå er 50.

### Verdenen

Spillet består av blant annet av byen Tristram der spilleren ikke kan slåss, men heller kjøpe, selge og identifisere utstyr, i tillegg til å snakke med og skaffe seg informasjon fra byens innbyggere. Labyrinten under katedralen består av delene *the church*, *the catacombs*, *the caves*, og *hell*. Etterhvert som spilleren beveger seg lengre og lengre nedover i labyrintens etasjer, blir monstrene sterkere, større og vanskeligere, men gir også større avkastning i erfaringspoeng.

### Hemmeligheter og skjulte filer

Som en hel rekke andre videospill har *Diablo* mange filer på CD-en som ikke dukker opp i spillet. Noen av dem er magier som ikke er i den utgitte versjonen av spillet. Magiene som ikke ble brukt er *Invisibility* (ikonet ble senere brukt for *Teleport* i *Diablo II*), *Blood Boil*, *Blood Ritual*, *Armageddon*, *Doom Serpent*, *Etherealize* og *Sentinel*. Magiboken i *Diablo* skulle opprinnelig ha seks sider (noe man kan se i manualen på side 18, der et bilde viser en magibok med seks sider), ikke fire som den har i det ferdige spillet. Det forekommer også monstre som ikke dukker opp i det ferdige spillet.[*bør utdypes*] Filene inneholder også to ubrukte filmsekvenser, hvorav en av dem er en video det var ment man skulle få se når man kommer inn i spillområdet *Butcher's Lair*, og den andre er en alternativ versjon av sekvensen som viser figuren Diablo som dør. Grafikken til en god del utstyr er også ubrukt, inkludert *Map of the Stars*, som ble hacket inn i spillet flere ganger og spredt over Battle.net.[*bør utdypes*] Gjenstanden var ment å være noe som var nødvendig for å fullføre spillet, men oppdraget den tilhørte ble fjernet av ukjente årsaker.

*Diablo: Hellfire*
------------------

I 1997 kom utvidelsespakken *Hellfire*. *Hellfire* ble ikke laget av Blizzard, men av Sierra Entertainment. Utvidelsen inneholder flere magier, monstre og utstyr. I tillegg ble den nye klassen «monk» introdusert, som er flink uten våpen, med knyttnever, føtter og med lite rustning, og en spesiell evne kalt for «ki-energi». Denne utvidelsen er ansett som ikke-kanonisk innen *Diablo*-serien.

Referanser
----------

1. ↑  Craddock, David L. (29. juni 2018). «How a Diablo expansion led to behind the scenes trouble». *Polygon* **(engelsk)**. Besøkt 4. januar 2023.
2. ↑  «Whoa: GOG brought back that weird forgotten Diablo expansion, Hellfire». *Destructoid* **(engelsk)**. 5. juni 2019. Besøkt 4. januar 2023.

Eksterne lenker
---------------

* (en) *Diablo* på GOG.com Rediger på Wikidata

* (en) *Diablo* hos MobyGames Rediger på Wikidata

* (en) *Diablo* hos MobyGames Rediger på Wikidata

* (en) *Diablo* på Behind The Voice Actors Rediger på Wikidata

* (en) *Diablo* hos Giant Bomb Rediger på Wikidata

* (en) *Diablo* hos Internet Game Database Rediger på Wikidata

* (en) *Diablo* hos GameSpot Rediger på Wikidata

* (en) *Diablo* hos IGN Rediger på Wikidata

* (en) *Diablo* hos VGMdb Rediger på Wikidata

* (en) *Diablo* hos GameFAQs Rediger på Wikidata

* (en) *Diablo* hos GameFAQs Rediger på Wikidata

| * v
* d
* r
Blizzard Entertainment |
| --- |
| *Warcraft*-serien | 

|  |  |
| --- | --- |
| Originalserie | 
* *Warcraft: Orcs & Humans*
* *Warcraft II: Tides of Darkness*
* *Warcraft II: Beyond the Dark Portal*
* *Warcraft III: Reign of Chaos*
* *Warcraft III: The Frozen Throne*

 |
| ***World of Warcraft*** | 
* *The Burning Crusade*
* *Wrath of the Lich King*
* *Cataclysm*
* *Mists of Pandaria*
* *Legion*
* *Battle for Azeroth*
* *Shadowlands*
* *Dragonflight*

 |
| Annet *Warcraft* | 
* *Hearthstone*
* Warcraft 3 Editor

 |

 |  |
| *Diablo*-serien | 
* *Diablo*
* *Diablo II*
	+ *Lord of Destruction*
	+ *Resurrected*
* *Diablo III*
	+ *Reaper of Souls*
* *Diablo Immortal*
* *Diablo IV*

 |
| *Starcraft*-serien | 
* *StarCraft*
* *StarCraft: Brood War*
* *StarCraft II: Wings of Liberty*
* *StarCraft II: Heart of the Swarm*
* *StarCraft II: Legacy of the Void*

 |
| Andre spill | 
* *Battle Chess*
* *The Lost Vikings*
* *Rock N' Roll Racing*
* *Heroes of the Storm*
* *Overwatch*
* *Overwatch 2*

 |
| Nøkkelpersoner | 
* Jeff Kaplan
* Aaron Keller
* Chris Metzen
* Mike Morhaime
* Rob Pardo
* Frank Pearce

 |
| Annet | 
* Activision Blizzard
* Battle.net
* BlizzCon
* *Candy Crush Saga*

 |

|  |  |
| --- | --- |
| Oppslagsverk/autoritetsdata | BNF **·** BNF (data)
 |

Portal: Videospill